जावेद जाफरी लखनऊ से 'आप' के उम्मीदवार\nपार्टी ने सोमवार को अपने 22 उम्मीदवारों की सूची जारी की. इसमें बिहार, उत्तर प्रदेश और तमिलनाडु सहित कई राज्यों के नाम शामिल हैं.

इस लिस्ट के साथ ही आम आदमी पार्टी लोकसभा चुनावों के लिए अब तक कुल 407 उम्मीदवारों के नामों की घोषणा कर चुकी है.

आप ने भाजपा नेता लाल कृष्ण आडवाणी के खिलाफ गुजरात की गांधी नगर सीट से रितुराज भाई मेहता को टिकट दिया है.

सूची में सबसे रोचक नाम अभिनेता जावेद जाफरी का है, जो लखनऊ में 

राजनाथ सिंह को चुनौती देंगे.

कई फ़िल्मों में काम कर चुके जावेद जाफरी लोकप्रिय टीवी शो बूगी-वूगी के जज हैं.

बहुकोणीय मुकाबला

लखनऊ सीट पिछले कई वर्षों से भाजपा के पास है और यहां से पूर्व प्रधानमंत्री अटल बिहारी वाजपेयी चुनाव लड़ते रहे हैं.

इस बार यहां से भाजपा अध्यक्ष राजनाथ सिंह और कांग्रेस की प्रमुख नेता 

रीता बहुगुणा जोशी मैदान में हैं.

समाजवादी पार्टी ने यहां से डॉ. अशोक वाजपेयी को टिकट दिया था, हालांकि बाद में उनका टिकट काट कर अखिलेश सरकार में मंत्री अभिषेक मिश्रा को टिकट दिया गया है. बसपा ने इस सीट से नकुल दुबे को मैदान में उतारा है.

आम आदमी पार्टी ने अपने उम्मीदवारों की 13वीं लिस्ट में कुल 22 लोगों के नामों की घोषणा की है. इसमें उत्तर प्रदेश से केवल जावेद जाफरी का नाम है.

इसके अलावा बिहार से सात, तमिलनाडु से पांच, गुजरात और झारखंड से तीन-तीन और छत्तीसगढ़, राजस्थान और हिमाचल प्रदेश से एक-एक उम्मीदवार शामिल हैं.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

\n\ntl;डॉ:
आम आदमी पार्टी ने उत्तर प्रदेश की लखनऊ सीट से जानेमाने अभिनेता जावेद जाफरी को अपना उम्मीदवार बनाया है.